फराह खान ने इस कोरियोग्राफर को दिया था दूसरा चांस, कुछ यूं ताजा की पुरानी यादें- देखें Video  
फराह खान ने ताजा की पुरानी यादें
'सुपर डांसर चैप्टर 3' के सेट पर पहुंचीं
वीडियो हो रहा है वायरल
बॉलीवुड की मशहूर कोरियोग्राफर गीता कपूर (Geeta Kapoor), जिन्हें टीवी शोज पर 'मां' के नाम से संबोधित किया जाता रहा है; को दूसरा मौका उनकी मेंटर फराह खान ने दिया था. गीता कपूर सोनी टेलीविजन पर आने वाले डांस शो 'सुपर डांसर चैप्टर 3' (Super Dancer Chapter 3) में जज की भूमिका में हैं. इस सप्ताह का 'सुपर डांसर चैप्टर 3' में 'गुरु-शिष्य' को समर्पित होगा और इसमें कोरियोग्राफर-फिल्म निर्माता फराह खान एक गेस्ट के तौर पर मौजूद होंगी. वह अपने करियर के सफर के बारे में बात करतीं नजर आएंगी. गीता कपूर कोरियोग्राफर फराह खान को अपना गुरु मानती हैं और ऐसे में दोनों के बीच देखे जाने वाली जुगलबंदी काफी मजेदार होगा. इतना ही नहीं, फराह खान की स्टेज वाली मस्ती आपको खूब गुदगुदाएगी.
 
A post shared by Sony Entertainment Television (@sonytvofficial) on Mar 13, 2019 at 9:59pm PDT
 
यूपी के एटा शहर के कंटेस्टेंट जय चौहान को भी सुपर डांसर चैप्टर 3 (Super Dancer Chapter 3) में दूसरा मौका मिला है. जब उनका परफॉर्मेंस आया तो गीता कपूर ने भी अपने पुराने दिन ताजा किए. अपने दूसरे मौके के बारे में बात करते हुए गीता ने कहा, "मैंने अपना डांसिंग करियर फराह के दल के साथ शुरू किया था लेकिन कुछ पारिवारिक समस्याओं के चलते मुझे वह दल छोड़ना पड़ा और कोरियोग्राफी में आना पड़ा."
 
A post shared by Sony Entertainment Television (@sonytvofficial) on Mar 13, 2019 at 9:57pm PDT
 
A post shared by Sony Entertainment Television (@sonytvofficial) on Mar 13, 2019 at 6:37am PDT
 
उन्होंने कहा, "लेकिन जल्द ही मुझे एहसास हो गया कि मुझे इससे फायदा नहीं हो रहा. मैं अपनी उम्मीद के अनुसार पैसे नहीं कमा पा रही थी तो मैंने फराह के पास वापस जाने का निर्णय लिया. किस्मत से फराह ने मुझे दूसरा मौका दिया और मुझे अपनी सहायक के तौर पर रख लिया. मुझे दोबारा मौका देने के लिए मैं उनकी दिल से आभारी हूं."